***HATÁROZATI JAVASLAT***

**Bevándorlás-szervező irodák nyitásának és kötelező, felső korlát nélküli betelepítési kvóta végrehajtásának elutasítása**

Litér Község Önkormányzatának Képviselő-testülete büszke arra, hogy az aktív civil élet alakult ki a településen és az éppen hivatalban lévő polgármester és a Képviselő-testületi többség pártállásától függetlenül mindig élvezte az Önkormányzat támogatását.

A Képviselő-testület az élet számos területén tevékenykedő civil szervezeteket, az azokat alkotó önszerveződő közösségeket és az ezekben végzett önkéntes munkát értéknek tekinti, és meg kívánja védeni attól, hogy Soros György spekulációs ügyletekből származó vagyonából felvásárolja azokat és rájuk kényszerítse betelepítéspárti ideológiáját.

A Képviselő-testület tiltakozik az ellen, hogy a legújabb hírek szerint Soros György az általa korábban megjelentetett terv végrehajtása érdekében bevándorlás-szervező irodákat akar nyitni a magyar városokban, és több százezer dollárt oszt szét ezekben a hetekben, hogy felépítse vidéki hálózatát. Ez a terv valamennyi magyar településre, így Litérre is rendkívül veszélyes, hiszen veszélybe kerülne a mindennapok biztonsága.

***A litériek maguk döntik el az ügyeiket és nem szeretik, ha máshol élők döntenek helyettük, ezért a Képviselő-testület – képviselve a Litéren élők érdekeit – kinyilvánítja, hogy*** ***nem kíván Litéren sem bevándorlás-szervező irodát, sem migránstábort, egyúttal szorgalmazza, hogy a magyar önkormányzatok utasítsák el a Soros György által tervezettek és a kötelező, felső korlát nélküli betelepítési kvóta végrehajtását***.

Felelős: Szedlák Attila

Határidő: azonnal